Marja Tyrkkö

Hilja Marja Helinä Tyrkkö (26. syyskuuta 1922 Ylöjärvi – 2. heinäkuuta 2000 Tampere) oli suomalainen oopperalaulaja, äänialaltaan sopraano.

Tyrkkö opiskeli Tampereen musiikkiopistossa, Sibelius-Akatemiassa ja Itävallassa Wienissä. Hän esiintyi nuorempana Helsingin Kansanteatterissa. Hän oli kiinnitettynä Suomen Kansallisoopperaan vuosina 1953–1975. Hän esiintyi myös Keski-Euroopassa ja Neuvostoliitossa.Ylöjärven Uutiset.

Tyrkön ensimmäinen suuri oopperarooli oli Modest Musorgskin Boris Godunovin Marina. Muita merkittäviä rooleja olivat Elektran Khrysothemis, Richard Wagnerin Tannhäuserin Elisabeth ja Valkyyrian Sieglinde sekä nimiroolit Fideliossa, Toscassa, Aidassa ja Katerina Izmailovassa. Itselleen mieluisimpana hän piti Richard Straussin Ruusuritarin marsalkattaren roolia.

Tyrkölle myönnettiin Pro Finlandia -mitali 1967.

Marja Tyrkön puoliso oli näyttelijä Heikki Heino. Tyrkön veljet olivat kirjailija Martti Tyrkkö ja SS-sotilas, toimittaja Jukka Tyrkkö.Tyttö ja nauhuri Maarit Tyrkkö

Tyrkkö on haudattu Kalevankankaan hautausmaalle Tampereelle.

 Lähteet 

Luokka:Suomalaiset sopraanot
Luokka:Pro Finlandia -palkitut
Luokka:Vuonna 1922 syntyneet
Luokka:Vuonna 2000 kuolleet